Hei. Minä olen Benny Prasad Bangaloresta, Intiasta.
Luetaan aluksi Luukkaan evan- keliumista luvusta 5 jakeet 1-11.
Aiheena on neljä periaatetta, jotka muuttavat elämän.
Muutos on jotain hyvin pysyvää tässä maailmassa.
Kaikki asiat muuttuvat.
Kaikki laitteet ja vaatteet muuttuvat ja päivittyvät.
Odotamme myös ihmisten ja oman elämämmekin muuttuvan.
Muutos on maailman perusominaisuus.
Tässä Jeesus valitsee oppilaita.
Tutkimme, mikä tilanteessa muuttuu.
Käyn nämä neljä kohtaa samalla.
Ensin jakeet 1-3: "Kun kansa tunkeutui hänen ympärilleen -
kuulemaan Jumalan sanaa, -
ja hän seisoi Gennesaretin järven rannalla, -
niin hän näki järven rannassa kaksi venhettä, -
mutta kalastajat olivat niistä lähteneet ja huuhtoivat verkkojaan.
Hän astui toiseen niistä, joka oli Simonin, -
ja pyysi häntä viemään sen vähän matkaa maasta; -
ja hän istui ja opetti kansaa venheestä."
Jeesus ei ollut siellä sattumalta.
Jumala ei tee mitään "sattumalta". Hän tietää kaiken alusta loppuun.
Koskaan ei kannata puhua "sattumasta" tai "onnesta".
Onnella ei ole mitään osaa, kun Jumala tekee valintansa.
En usko onneen, vaan uskon Jumalaan, joka tuntee huomiseni.
Ensimmäinen periaate: mikään ei ole sattumaa, kun Jumala valitsee.
Ehkä sinä katsot elämääsi ja olosuhteitasi, -
ja mieli tekee todeta: synnyin vahingossa.
Minulle oli vaikea uskoa, että syntymälläni oli tarkoitus, -
koska nuoremmat sisarukseni olivat niin fiksuja ja lahjakkaita.
Perheeni on tosi hyvin koulutettu.
Minä olin ainut perheessäni, joka tuntui olevan pihalla kaikesta.
Ja kun olin esikoinen, -
minun odotettiin seuraavan isäni ammatillista suuntausta.
Minusta piti tulla ilmailuasiantuntija.
Minä en ollut sellainen.
Intiassa esikoisen odotetaan seuraavan isänsä jalanjäljissä.
Mutta näin ei aina käy.
Minä siis elin näiden paineiden alla, ja petin kaikki odotukset.
Tunsin oloni tosi arvottomaksi.
Koulustakin sanottiin vanhemmilleni, -
että ottakaa poika pois koulusta, hänelle ei kannata opettaa mitään.
Lääkäritkin antoivat väärää lääkitystä astmaani 2-16-vuotiaana.
Sen vuoksi menetin 60 % keuhkojeni toimintakyvystä.
Immuunijärjestelmänikin meni pilalle. Sain nivelreuman.
Sen seurauksena en enää halunnut elää.
Lääkäri antoi puoli vuotta elin- aikaa. Olin täysin epäonnistunut.
Kaikki sanoivat, että olen hyödytön ja arvoton.
Tällaista elämäni oli 16-vuotiaaksi saakka.
Tuolloin ajauduin itsemurhan partaalle.
Elämälläni ei ollut mitään tarkoitusta. Olin sudeksi syntynyt.
Tässä raamatunkohdassa näemme miten Jeesus valitsee oppilaitaan.
Hän tiesi täsmälleen, kenet Hän valitsee.
Hänen ei tarvitse kutsumistaan katua, koska Hän tietää, mitä tekee.
16-vuotiaana kuulin Jeesuksen äänen.
Minä en etsinyt Häntä, vaan Hän etsi minua.
Sanoin lähteväni nuorisoleirille kolmeksi päiväksi.
Sitten lähdin kotoa päättämään elämääni.
Toisena päivänä kuulin Jeesuksen äänen: -
"Vaikka sinä pidät itseäsi hyödyt- tömänä, minä tarvitsen sinua."
Minä vastasin: "Minulla ei ole mitään annettavaa sinulle!
Mitä tekisit elämälläni?
Terveyteni on huono, eikä minulla ole lahjoja eikä koulutusta."
Hän vastasi: "Minä voin ottaa elämäsi sellaisena kuin se on.
Minä teen sinusta uuden."
Raamattu sanoo: "Jokainen joka on Kristuksessa, on uusi luomus".
Elämän saa aloittaa uudestaan.
Ehkä sinusta tuntuu, että elämän lopettaminen olisi vaihtoehto.
Elämäsi voi olla mennyt murskaksi vaikka miten.
Mikään elämässä ei ole elämän lopettamisen arvoista.
Kristus voi kääntää maailmasi ylösalaisin.
Älä sano sattumaksi, kun Jumala tekee valintansa.
Jakeet 4-7: "..hän sanoi Simonille: -
"Vie venhe syvälle ja heittäkää verkkonne apajalle".
Simon vastasi hänelle: -
"Mestari, koko yön olemme tehneet työtä -
emmekä ole mitään saaneet; ...käskystäsi minä heitän verkot."
...he saivat kierretyksi suuren joukon kaloja, -
ja heidän verkkonsa repeilivät.
He viittasivat... tovereilleen, että nämä tulisivat auttamaan heitä
ja he tulivat.
He täyttivät molemmat venheet niin, että ne olivat uppoamaisillaan."
Toinen periaate: Ikinä ei pidä sanoa "ei" Jumalan valinnalle.
Koskaan ei pidä sanoa "ei", kun Jumala sanoo "nyt".
Hän tietää, koska oikea hetki on.
Pietari olisi voinut tuumia, mitä puuseppä voi tietää kalastamisesta.
Hehän olivat raataneet koko yön ilman tulosta.
Näin hän olisi voinut ajatella oman järkensä mukaan.
Hän sanoi, että työtä on tehty tuloksetta, -
mutta kun sinä käsket, yritämme vielä kerran.
Koskaan ei saa kieltäytyä, kun Hän sanoo "nyt".
Minä unelmoin kerran yhdessä maassa käymisestä.
15.8.1998 matkustin ensimmäiseen maahani Sri Lankaan.
Kaikki unelmani toteutuivat, kun istuin lentokoneessa ja se lähti.
Jumala antoi minulle näyn 2002, kun kysyin, mitä tekisin elämälläni.
Hän sanoi: "Haluan sinun käyvän maailman joka maassa -
2010 mennessä.
Sanoin: "Sinä olet ylläpitäjäni; minä siis menen."
Hän on antanut minulle kaiken; rahat, viisumit, avun ja varjeluksen.
Se oli suurenmoinen matka.
Tuli viimeisen maani, Pakistanin, vuoro.
Pakistanin ja Intian suhteet ovat huonot.
Oli mahdotonta matkustaa sinne, en saisi viisumia.
Viisumivirkailija sanoi, ettei viisumia edes kannata hakea.
Vain kahdessa tapauksessa viisumin voi saada: -
jos siellä on verisukulaisia, -
tai jos Pakistanin hallitus kutsuu vierailulle.
Minulla ei ole verisiteitä sinne, eikä hallitus taatusti kutsu.
Niinpä minun ainut toivoni oli Jumalan Sana.
Hän oli sanonut: "Minä vien sinut joka maahan 2010 mennessä".
Pidin kiinni siitä toivosta.
Sinäkin lienet kohdannut monia haasteita elämässäsi.
Ehkä olet masentunut, eikä elämälläsi ole tarkoitusta.
Sinulla voi olla rahaa tai nätti talo, mutta ei rauhaa sisimmässä.
Silloin sinulla ei ole tarkoitusta. Olet vain olemassa kuin vihannes.
Kun Jumala puhuu elämässäsi, ei pidä sanoa "ei", -
kun Jumala sanoo "Nyt!" Tee se, mitä Hän sanoo.
Minun vain piti jatkaa yrittämistä. Listalla oli jo 244 maata.
Minun piti päästä viimeiseen maahani vuoden 2010 aikana -
saadakseni tehtäväni päätökseen. Eikä toivoa ollut.
Sanoin Jumalalle: "Sinä olet ainut toivoni", ja jatkoin yrittämistä.
Vuonna 2010 olin Pohjois-Koreassa hotellissa, jossa oli 43 kerrosta.
Asuin 22. kerroksessa.
Mennessäni hissiin mukaan tuli kaksi miestä.
He puhuivat keskenään kieltä, jonka tunnistin.
Sanoin: "Tehän puhutte hindiä!" He sanoivat: "Ei, tämä on urdua, -
puoliksi hindiä, puoliksi arabiaa".
He kysyivät, kuka olen ja mitä teen siellä. Kerroin heille.
He olivat pakistanilaisen delegaation mukana.
Kerroin, että Pakistan on viimeinen maa, jonne en ole vielä päässyt.
He kutsuivat käymään iltakymmeneltä.
Otin kitarani ja menin soittamaan heille.
Soitin heille laulun, ja Herran läsnäolo laskeutui sinne.
Toki minun piti olla hyvin varovainen sanoissani.
Parlamentin puhemies sanoi minulle: -
"Nuori mies, älä huolehdi viisumista. Minä järjestän sen.
Kerrot minulle vain, koska haluat tulla."
Palattuani Intiaan soitin puhemiehelle, -
ja hän soitti Intiaan suurlähettiläälle, -
ja käski myöntää viisumin Pakistaniin.
Suurlähettiläs soitti minulle, ja pyysi käymään.
Hän määräsi viisumivirkailijan myöntämään viisumin.
Tämä oli se sama mies joka sanoi, että minä en koskaan saa viisumia.
22.11.2010 saavuin Karachiin, ja rikoin 6 maailmanennätystä.
Olin matkustanut maailman jokaiseen 245 maahan -
lyhimmässä ajassa, 6 vuodessa 6 kuukaudessa ja 22 päivässä.
Olen käynyt Etelämantereellakin.
Jumalalla on suunnitelma. Olosuhteilla ole merkitystä.
Kun Jumala sanoo "nyt", silloin ei saa kieltäytyä.
Kuuliaisuus Jumalalle kannattaa, koska Hän ei tee virheitä.
Kristuksen ääntä kuulevan ja Häntä tottelevan ei tarvitse katua.
Vuosi sitten Jumala käski minun ostaa maata.
Sanoin Jumalalle: "Maan ostaminen on kallista. Ei minulla ole rahaa."
Sitä paitsi matkustan koko ajan. Tässä näette passini.
Tästä näkee, että en ole viihtynyt yhdessä paikkaa pitkään.
Vuodessa meni 50 maata 240 päivässä. En tarvitse maata.
Asunto riittää.
Kun Hän käskee, minun tulee totella.
Pankkitili ei sallinut maan ostoa.
Ainut mitä tarvittiin, oli kuuliaisuutta käskylle.
Menin maanomistajan luo ja sanoin, että Jumala käski ostaa maata.
Hän näytti maan, ja pidin siitä.
Kysyin hintaa, ja hän halusi 200 000 dollaria.
Sanoin, että ostan sen. Myyjä kysyi, miten aion maksaa.
Kerroin, että Jumala järjestää maksun.
Hän myönsi 6 kuukautta maksuaikaa.
Hän lupasi järjestää pankkilainan.
Minä sanoin, että emme tarvitse pankkia, koska Jumala järjestää.
Jumala järjesti 140 000 dollaria pyytämättä ja kenenkään tietämättä.
Ihmiset soittivat ja sanoivat, että Jumala käski antaa rahaa.
Kun kysyin nimiä, he halusivat jäädä nimettömiksi.
Minä sitten maksoin 140 000 dollaria maan myyjälle.
Häntä Jumalan huolenpito kosketti niin, -
että hän antoi loput 60 000 dollaria omana lahjanaan.
Näin Jumalalle ei saa sanoa "ei", kun Hän sanoo "nyt".
Minulla on visio rakentaa kahvio lukiolaisille kotikaupunkiini.
Kolmas periaate ilmenee jakeissa 8-10a: -
"Kun Simon Pietari sen näki, -
lankesi hän Jeesuksen polvien eteen ja sanoi -
"Mene pois tyköäni, Herra, sillä minä olen syntinen ihminen."
Kalansaaliin tähden, jonka he olivat saaneet, -
oli hämmästys vallannut hänet -
ja kaikki ne, jotka olivat hänen kanssaan, -
ja myös Simonin kalastuskumppanit, Jaakobin ja Johanneksen."
Kun veneet olivat uppoamaisillaan kalojen painosta, he hämmästyivät.
He tottelivat Jumalaa ja kokivat ihmeen.
Sitten he alkoivat nähdä oman elämänsä pimeyden ja synnin.
Kolmas periaate: älä pidä itseäsi arvottomana, -
äläkä myöskään vanhurskaana, kun Jumala tuomitsee syntisi.
Raamattu sanoo: -
"Kaikki ovat syntiä tehneet ja ovat Jumalan kirkkautta vailla.
Synnin palkka on kuolema, mutta Jumalan lahja on ikuinen elämä."
Kun tiedät, että olet syntinen, älä juokse karkuun.
Kristuksen valossa pimeys paljastuu.
Älä juokse karkuun, vaan Kristuksen luokse, -
kuten Simon tässä tekee ja tunnustaa: -
"Jumala mene pois, koska olen syntinen ihminen".
Tämän tuloksena onkin viimeinen periaate, -
johon haluan kiinnittää huomion.
Jakeet 10b-11: "Jeesus sanoi Simonille: -
"Älä pelkää, tästedes sinä saat saaliiksi ihmisiä."
Ja he veivät venheet maihin, jättivät kaikki ja seurasivat häntä."
Viimeinen periaatteeni on: Älä koskaan sano "ei koskaan".
Toisin sanoen: älä koskaan sano, että olen hyödytön, -
kun Jumala sanoo tarvitsevansa sinua.
Simon tunsi itsensä saastaiseksi, mutta Jeesus sanoi: -
"Minä muutan sinut, ja tästä lähtien sinä kalastat ihmisiä".
Kalastettujen ihmisten elämät muuttuvat Jumalan voimasta.
Pietari jätti kaiken ja seurasi Kristusta.
Kun minä tulin Kristuksen luo, minulla ei ollut mitään hänelle.
Kävin 15-vuotiaana musiikkitunneilla.
Ensimmäinen opettaja pyysi minua lopettamaan, -
koska minulla ei ollut lahjoja.
"Et pysty soittamaan oikeita sointuja. Älä tule enää."
Minulla ei siis ole taipumuksia musiikkiinkaan.
Raamattukoulussa Jumala sanoi, että minun pitäisi hankkia kitara.
Rahaa ei ollut. Raamattu- koululainen sai 20 senttiä kuussa.
Etsin kadulta rikkinäisen kitaran, ja katkenneita kieliä.
Korjasin katkenneet kielet ja panin kitaraan.
Kun kitarassa oli kielet, sain sointukaavioita.
Rukoilin Jumalaa: "Ole Sinä minun inspiraationi ja opettajani".
Harjoittelin joka päivä.
Jumala muutti tilanteeni.
2004 minut kutsuttiin soittamaan Ateenan olympialaisiin avajaisiin.
Se oli ihmeellinen tilaisuus.
Siellä he halusivat vain musiikkini eivätkä todistustani.
Mutta ikinä ei saa sanoa itseään hyödyttömäksi, jos Jumala kutsuu.
Minäkin olin hyödytön, mutta Jumala on tehnyt minusta hyödyllisen.
Haluan osoittaa sen koko maailmalle!
Pyysin Jeesusta auttamaan aivan uudenlaisen kitaran suunnittelussa.
Sen tarkoitus oli saada ihmiset tulemaan tekemään kysymyksiä.
Kun he kysyvät siitä, voin jakaa todistustani siitä, -
miten Jumala teki hyödyttömästä Benny Prasadista uuden, -
ja sai minut suunnittelemaan maa- ilman ensimmäisen bongokitaran.
Jos Jumala voi tehdä näin minulle, Hänellä on suunnitelma jokaiselle.
Sinäkin voit antaa murtuneen elämäsi Jeesukselle.
Hänen puhuessaan, älä sano: "Olen arvoton", -
kun Hän sanoo "Minä tarvitsen sinua".
Jos Hän ottaa Simon Pietarin pimeän elämän, -
ja tekee hänestä oppilaan, -
tänään Jeesus muuttaa myös sinun elämäsi.
Hän voi tehdä sen olosuhteista ja ongelmista riippumatta.
Hän haluaa muuttaa elämäsi ja tehdä sinut uudeksi luomukseksi.
Olin perheeni kirous ja Hän teki minusta siunauksen.
Olin kouluni häpeäpilkku, ja nyt olen kansani ylpeydenaihe.
Tein maailmanennätykseni kirkastaakseni Jeesusta.
Hän auttoi suunnittelemaan tämän kitaran.
Soitan nyt saman sävelmän, jonka soitin olympialaisten avajaisissa.
Se on "Jeesus, Pelastajani, kukaan ei ole kuin Sinä".
Kitarassa on kaksi bongorumpua ja 14-kielinen harppu.
Mikään ei ole Jumalalle mahdotonta.
Nauttikaa esityksestä.
Vielä kerran: ikinä ei ole sattumaa, kun Jumala tekee valintansa.
Koskaan ei saa sanoa "ei", kun Jumala sanoo "nyt".
Älä koskaan sano "olen arvoton," -
tai "olen vanhurskas", kun Jumala tuomitsee syntisi.
Älä sano "olen hyödytön", kun Jumala tarvitsee sinua.
Huuto Herralle
Suomennos: TV7